FI Euroopan unionin virallinen lehti L 35/7

KOMISSION ASETUS (EY) N:o 116/2007,

annettu 7 päivänä helmikuuta 2007,

kuivatun rehun yhteisestä markkinajärjestelystä annetun neuvoston asetuksen (EY) N:o 1786/2003 soveltamista koskevista yksityiskohtaisista säännöistä annetun asetuksen (EY) N:o 382/2005 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon kuivatun rehun yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1786/2003 (1), ja erityisesti sen 20 artiklan,

ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (2) ja erityisesti sen 71 artiklan 2 kohdan toisen alakohdan,

sekä katsoo seuraavaa:

(1) Komission asetuksen (EY) N:o 382/2005 (3) soveltamisesta saatu kokemus on osoittanut, että mainitun asetuksen 34 a artiklan muotoilua on tarpeen täsmentää tässä artiklassa säädettyjen tukien saamisedellytysten osalta ja vahvistaa näiden tukien maksumääräajat.

(2) Sen vuoksi asetusta (EY) N:o 382/2005 olisi muutettava.

(3) Tässä asetuksessa säädetyt toimenpiteet ovat viljan ja suorien maksujen yhteisen hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetuksen (EY) N:o 382/2005 34 a artikla seuraavasti:

1) Korvataan 1 kohta seuraavasti: ”1. Poiketen siitä, mitä tämän asetuksen 18 artiklan 3 kohdassa säädetään, markkinointivuoden 2005/2006 aikana tuotetuille kuivatuille rehuille, jotka eivät ole lähteneet jalostusyrityksestä tai jostakin tämän asetuksen 3 artiklan a alakohdassa tarkoitetuista välivarastointipaikoista viimeistään 31 päivänä maaliskuuta 2006, voidaan myöntää asetuksen (EY) N:o 1786/2003 4 artiklassa säädettyä tukea markkinointivuoden 2005/2006 osalta sekä tarvittaessa asetuksen (EY) N:o 1782/2003 71 artiklan 2 kohdan toisessa alakohdassa tarkoitettua tukea edellyttäen, että: a) ne täyttävät tämän asetuksen 3 artiklassa tarkoitetut edellytykset; b) ne lähtevät jalostusyrityksestä markkinointivuonna 2006/2007 toimivaltaisen viranomaisen valvonnassa tämän asetuksen 10 ja 11 artiklassa säädetyin edellytyksin; c) ne merkitään kirjanpitoon kyseisille jäsenvaltioille markkinointivuodeksi 2005/2006 myönnettyjen taattujen kansallisten määrien puitteissa; d) ne on ilmoitettu ja varmennettu markkinointivuoden 2005/2006 aikana.”

2) Lisätään 3 kohta seuraavasti: ”3. Rajoittamatta 20 artiklan 2 kohdassa tarkoitettua tukioikeuden tarkastukseen varattua 90 päivän määräaikaa, tuet, joita tuensaajat voivat hakea, maksetaan seuraavin edellytyksin: a) asetuksen (EY) N:o 1786/2003 4 artiklassa säädetty tuki maksetaan jalostusyrityksille 30 työpäivän kuluessa siitä, kun maksajavirasto on tehnyt maksupäätöksen; b) asetuksen (EY) N:o 1782/2003 71 artiklan 2 kohdan toisessa alakohdassa tarkoitettu tuki maksetaan tämän asetuksen 35 artiklan 3 kohdan toisessa alakohdassa säädetyissä määräajoissa.”

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä helmikuuta 2007. Komission puolesta Mariann FISCHER BOEL Komission jäsen

(1) EUVL L 270, 21.10.2003, s. 114. Asetus sellaisena kuin se on muutettuna asetuksella (EY) N:o 456/2006 (EUVL L 82, 21.3.2006, s. 1).

(2) EUVL L 270, 21.10.2003, s. 1. Asetus sellaisena kuin se on viimeksi muutettuna asetuksella (EY) N:o 2013/2006 (EUVL L 384, 29.12.2006, s. 13).

(3) EUVL L 61, 8.3.2005, s. 4. Asetus sellaisena kuin se on muutettuna asetuksella (EY) N:o 1913/2006 (EUVL L 365, 21.12.2006, s. 52).